જમાનો મલ્ટિટાસ્કિંગનો છે. ભણતાં ભણતાં સેવ-મમરા ફાકવા કે રેડિયો સાંભળવો એ તો જૂનું થયું. હવે ભણતાં ભણતાં હેડફોનમાં ગીતો સાંભળવાં અને એની સાથે વાઇબર કે હાઇક (વોટ્સએપ પણ હવે જૂનું થયું!) પર ચેટ ચલાવવાનું ઇન-વોગ છે! કાર કે બાઈક ચલાવતાં મોબાઇલ પર વાત કરવી, ફિલ્મ જોતાં જોતાં નેટ સર્ફિંગ કરવું, ઓફિસનું કામ કરતાં કરતાં ફેસબુક પર સ્ટેટસ અપડેટ કરવાં કે બીજાનાં ચેક કરવાં… મલ્ટિટાસ્કિંગ ઘણી બધી રીતે થઈ શકે છે.